
MUNICIPIUL TIMIŞOARA

SERVICIUL ŞCOLI SPITALE BAZE SPORTIVE  


Regulament  de funcționare și organizare al Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat  și unităților  medicale   aflate în proprietatea  publică a  Municipiului Timişoara
     CAP. I – Dispoziții generale
Art. 1 - Obiectul prezentului regulament îl constituie activitatea Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat   și unităților  medicale   aflate în proprietatea publică și privată  a  Municipiului Timişoara.
Art. 2 În  accepțiunea  prezentului regulament , prin spații temporar disponibile situate în imobilele aferente  unităților de  învățământ preuniversitar  de stat  și unităților  medicale   aflate în proprietatea Municipiului Timişoara se înțelege: clădiri sau părți ale acestora, ateliere,laboratoare,cantine,cămine, tonete, săli de sport și alte suprafețe de teren, care în anumite perioade  din timpul  unui an sau mai mulți ani, a unei luni  sau  a unei  săptămâni  sau  în intervalul unei zile  nu sunt folosite  în  procesul  educațional/medical. 
Art. 3. Spațiile temporar disponibile situate în imobilele aferente  unităților de  învățământ preuniversitar de stat  pot fi date  în administrare/ folosință gratuită/ închiriere în  condițiile prevăzute  de   OUG  nr. 57/2019 privind  codul administrative,   art.867-875 din Codul Civil  și cu respectarea  art. 112, alin. 2 din Legea educației naționale și a  Ordinului Ministerului Educației și Cercetării nr. 5819/2016 privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat şi condiţiile necesare acordării acestuia;
    CAP. II – Funcționarea  și atribuțiile Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat   și unităților  medicale   aflate în proprietatea publică și privată  a  Municipiului Timişoara.

 Art. 4 - Comisia îşi desfăşoară activitatea lunar sau ori de câte ori este nevoie.

 Membrii comisiei se convoacă cu minim 48 ore înainte de ziua stabilită pentru întrunirea comisiei, telefonic, în scris sau e-mail și li-se comunică  ordinea de zi.

Art. 5  Comisia este legal constituită în prezenţa a jumatate plus unu din numărul membrilor ce constituie comisia, iar hotărârile se adopta cu votul majorităţii membrilor prezenţi și al presedintelui.

Art. 6 Componența comisiei se poate modifică  prin Hotărâre de Consiliu Local. În cazul în care un membru al comisiei nu participă consecutiv la 3 ședinte de  comisie, el poate fi înlocuit.

Art. 7 Ordinea de zi  este întocmită  și pusă la  dispoziția Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat   și unităților  medicale   aflate în proprietatea publică și privată  a  Municipiului Timişoara  de către  secretariatul  comisiei.
Art. 8 Atribuțiile Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat   aflate în proprietatea publică și privată  a  Municipiului Timişoara, sunt următoarele:
        a). analizează cererile depuse de persoane fizice și juridice, instituții  publice, instituții care desfășoară activitate  de utilitate publică, asociatii, fundatii, O.N.G.-uri constituite in baza OUG 26/2000, Cluburi  sportive  aflate în subordinea Ministerului Tineretului și Sportului  și  înfințate de  Unitatea Administrativ Teritorială  etc);

        b) își dă acordul pentru darea în administrare/ folosință gratuită/ închiriere , în condițiile  legii
       c). stabileşte perioada de dare în administrare/ folosință gratuită/ închirie, în condițiile  legii;
       d). își dă acordul pentru  închirierea  prin atribuire directă  pentru instituții  publice, asociatii, fundatii, O.N.G.-uri constituite in baza OUG 26/2000, Cluburi sportive   etc, în condițiile legii;     
       e). își dă acordul pentru  închirierea/folosința ocazională a spațiilor  temporar disponibile   din incinta unitățiilor de  învățământ .
    Prin închiriere/folosință ocazională a spaţiilor temporar disponibile situate în incinta unitățiilor de învățământ (terenurile de sport, sălile de sport, sali de clasă, cantine şcolare şi alte spaţii, etc) se înțelege folosirea  acestora pe o perioadă limitată de timp pentru activităţi de scurta durată, activităţi educative, sportive  şi recreative, seminarii, conferinţe, cursuri, evenimente care pot să aibă grupuri de elevi cu copii în şcoală, în afara programului propriu al unităţilor de învăţământ.
     f). stabileşte modificarea contractelor de închiriere/contractelor de administrare/contractelor de comodat  prin acte adiţionale, în condiţiile legii;
    g). aprobă prelungirea Contractelor de închiriere /administrare/ comodat/ închirieri ocazionale  în condițile legii;

Art. 7 
 1) Ședintele comisiei vor fi consemnate în procese-verbale care vor cuprinde hotărârea membrilor comisiei, cu privire la fiecare caz în parte.

  2) Procesele verbale se semnează de preşedintele de şedinţă şi de persoanele prezente.

  3) Procesele verbale se păstrează la Serviciul Școli Spitale și Baze Sportive  și vor constitui anexe   la  hotărârile de consiliul local ce vor fi adopate.

   4) Propunerile Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului   Timişoara vor fi supuse spre aprobare Consiliului Local al Municipiului Timişoara după parcurgerea  procedurilor  administrative  la nivel local în vederea  obinerii avizului conform pentru  schimbarea destinației  spaților conform  prevederilor art. 112, alin. 2 din Legea educației naționale și a  Ordinului Ministerului Educației și Cercetării nr. 5819/2016.

  CAP III- Atribuțiile Serviciului Școli Spitale  și Baze Sportive, precum și a  secretariatului  comisiei.

Art. 8  Secretariatul  comisiei întocmește raspunsurile la cererilor ca urmare a hotărârii Comisiei de analiză a spaţiilor temporar disponibile situate în imobilele aferente  unităților de  învățământ preuniversitar de stat   și unităților  medicale   aflate în proprietatea publică și privată  a  Municipiului Timişoara
  Art. 9 Procedura  de atribuire  a spațiilor temporar disponibile   situate în imobilele aferente  unităților de  învățământ preuniversitar de stat  se face de Serviciul Școli Spitale  parcurgând următoarele etape: 
       a) obținerea  acordurilor  consiliului de administrație   al Inspectoratului Școlar Județean  Timiș și al Consiliului  de administrație al unități de învățământ,  pentru schimbarea destinației  spațiului  solicitat.

      b) promovează proiectele de hotărârii de consiliu local  privind propunerea  de schimbare a destinației spaților solicitate;

      c). solicită  avizul conform  al Ministerului educației și cercetării  pentru schimbarea   destinației  și darea în administrare/ folosință gratuită/ închiriere, în condițiile  legii a spațiilor solicitate.

      d). promovează proiectele de hotărârii de consiliu local  privind   de schimbare a destinației spaților solicitate și  darea în administrare/ folosință gratuită/ închiriere  a spațiilor solicitate.
       e)  Pune în aplicare   Hotărârile de  Consiliul Local  adoptate  prin încheierea contractelor de închiriere / administrare/ folosință gratuită, în condițiile  legii  pentru  spațiile solicitate.    
   CAP.III – Dispoziții finale

Art. 10 - Prezentul regulament se completează de drept cu prevederile legislaţiei incidente.

               Sef Serviciu                                                                    Consilier
              Anca Lăudatu 
     Ioana Ciucur
